BILANȚUL ZILEI. Peste 34.000 de români au fost vaccinați în ultimele 24 de ore. Câte reacții adverse au apărut.
Peste 34.000 de români au primit prima doză a vaccinului. 670 de persoane au fost vaccinate cu a doua doză.
Comitetul Național de Coordonare a Activităților privind Vaccinarea împotriva Covid-19 (CNCAV) a anunțat că în ultimele 24 de ore peste 34.000 de români au primit prima doză a vaccinului, iar 670 de persoane au fost vaccinate cu a doua doză.Potrivit datelor puse la dispoziția CNCAV de către Institutul Național de Sănătate Publică, prin aplicația Registrul Electronic Național al Vaccinărilor (RENV), în ultimele 24 de ore au fost administrate 34.807 doze de vaccin. Astfel, 34.136 de persoane au fost vaccinate cu prima doză, iar 671 cu cea de-a doua.De la începutul campaniei de vaccinare, în 27 decembrie 2020, în România, au fost administrate 270.046 de doze de vaccin împotriva COVID-19 produs de Pfizer BioNTech. Astfel, 264.802 persoane au primit prima doză, iar 2.622 au fost vaccinate cu două doze.Număr total de reacții adverse înregistrate la nivelul centrelor de vaccinare în ultimele 24 de ore este de 62, din care 15 reacții de tip local și 47 reacții generale.De la începutul campaniei de vaccinare, în România au fost înregistrate 871 reacții comune și minore, din care 317 reacții de tip local cu durere la locul injectării și 554 reacții generale (febră, cefalee, mialgii, artralgii, astenie, alergii de tip urticarie).